दरअसल भारत में एक जमात ऐसी है जो सोशल मीडिया के आने से पहले अपने हिसाब से जनता के सामने मुद्दें पेश करती थी। ऐसी जमात जो जनता को क्या बताना है और क्या छुपाना है यह फैसला लेती थी। ऐसे लोग जो केंद्र के मंत्रीमण्डल तक दखल रखते थे। ऐसे लोगों में सबसे अधिक मीडियाकर्मी, प्रोफेसर और बुद्धिजीवी वर्ग के लोग शामिल हैं। लेकिन आज ऐसा नहीं हो पा रहा है। सरकार ऐसी है कि उन्हें भाव नहीं दे रही, प्रधानमंत्री उन्हें अपने साथ विदेश यात्राओं पर नहीं ले जा रहे, सरकार से मिलने वाले ऐशो आराम पर विराम लग गया है और तो और इनके द्वारा चलने वाले प्रोपगंडा लगातार सोशल मीडिया के जरिए आम लोगो तक सामने आ रहें हैं। भारतीय मीडिया और शिक्षण संसथान वाम का गढ़ रही है। इन दो संस्थानों में वामपंथी समुदाय ने देश की दिशा और दशा से खिलवाड़ करने में कोई कमी नहीं की है। सोशल मीडिया के आ जाने से इनके करतूत, इनकी देशविरोधी गतिविधियां, इनकी विचारधारा सब कुछ पारदर्शी रूप से सामने आ रही है।